Diari Oficial de la Generalitat Valenciana


Sumari del DOGV 9345, del 23-05-2022 (2022/4288)

ACORD de 13 de maig de 2022, del Consell, pel qual s'autoritza l'ampliació del nombre d'anualitats que s'estableix en l'article 40 de la Llei 1/2015 per a autoritzar despesa plurianual en els contractes basats en l'Acord marc per a l'arrendament de dispositius d'impressió, digitalització i còpia, així com la seua gestió (exp. 1/20CC) per a l'Administració de la Generalitat, el seu sector públic instrumental i entitats adherides (VL 06.005/22-012).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9345

Data del DOGV
:   23-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4288


Data del document
:   13-05-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 13 de maig de 2022, del Consell, pel qual s'autoritza l'ampliació del nombre d'anualitats que s'estableix en l'article 40 de la Llei 1/2015 per a autoritzar despesa plurianual en els contractes basats en l'Acord marc per a l'arrendament de dispositius d'impressió, digitalització i còpia, així com la seua gestió (exp. 1/20CC) per a l'Administració de la Generalitat, el seu sector públic instrumental i entitats adherides (VL 06.005/22-012). [2022/4288]  
  
  
En data 10 de juliol de 2020 el Consell de la Generalitat acorda autoritzar la Conselleria d'Hisenda i Model Econòmic la contractació centralitzada, mitjançant un acord marc, per a l'arrendament de dispositius d'impressió, digitalització i còpia, així com la seua gestió per a l'Administració de la Generalitat, el seu sector públic instrumental i entitats adherides (exp. 1/20CC).  
Per la Resolució de la Sotssecretària de la Conselleria d'Hisenda i Model Econòmic de data 27 d'octubre de 2020, dictada en virtut de la delegació de competència en matèria de contractació per resolució del conseller d'Hisenda i Model Econòmic de data 24 de juliol de 2017, es va aprovar l'expedient de contractació mitjançant Acord marc, dividit en tres lots:  
Lot 1. Direcció General de Justícia (inclou les seus judicials de la Comunitat Valenciana)  
Lot 2. Conselleries i organismes autònoms (a excepció de la Conselleria de Sanitat, i dels centres educatius dependents de la Conselleria d'Educació, Cultura i Esport).  
Lot 3. Resta sector públic instrumental i entitats estatutàries adherides.  
Així mateix, en aquesta resolució es van aprovar els plecs que han de regir la citada contractació i es va determinar l'inici dels tràmits corresponents, encaminats a l'adjudicació del contracte mitjançant procediment obert amb pluralitat de criteris, tramitació ordinària, per mitjà de la Plataforma de Contractació del Sector Públic. De conformitat amb el que s'estableix en les clàusules 8 i 25.4 del plec de clàusules administratives particulars, la duració de l'acord marc i dels contractes basats, el termini de vigència de tots dos és màxim de cinc anys.  
  
Com que aquest termini supera el límit de quatre exercicis establit en l'art. 40.3 de la Llei 1/2015 per a l'aplicació de les despeses de caràcter plurianual, és necessari incrementar el nombre d'anualitats a què poden aplicar-se les despeses d'abast plurianual en relació amb els contractes basats en l'Acord marc per a l'arrendament de dispositius d'impressió, digitalització i còpia, així com la seua gestió, per a l'Administració de la Generalitat, el seu sector públic instrumental i entitats adherides (exp. 1/20 CC), limitació que no afecta l'acord marc que no porta aparellat pressupost de licitació ni compromet crèdit, sinó que únicament regula les condicions per a l'adjudicació de contractes basats en aquest durant la seua vigència,  
D'acord amb tot l'anterior, i tenint en compte que tots els contractes deriven d'un mateix instrument de contractació centralitzada, sobre la base dels principis generals d'actuació de l'Administració d'eficàcia, eficiència i economia procedimental, la Conselleria d'Hisenda i Model Econòmic, com a òrgan d'adscripció de la Junta Superior de Contractació Administrativa, el Registre Oficial de Contractes de la Generalitat, el Registre de contractistes i empreses classificades de la Comunitat Valenciana i la Central de Compres de la Generalitat, entén procedent realitzar una única ampliació d'anualitats que comprenga a tots els contractes que es deriven d'aquest acord marc tant de l'Administració de la Generalitat, com a entitats adherides a les quals siga aplicable el límit establit en l'art. 40 de la Llei 1/2015.  
  
A aquest efecte, i d'acord amb el que es disposa en l'article 40.3 i 40.4 de la Llei 1/2015, d'hisenda pública, del sector públic instrumental i de subvencions, el Consell, a proposta del conseller d'Hisenda i Model Econòmic, adopta el següent  
  
  
  
ACORD  
  
Primer i únic  
Autoritzar l'ampliació del nombre d'anualitats de despesa plurianual, en les aplicacions pressupostàries i pels imports que pertoquen, per a la tramitació pels òrgans corresponents dels contractes basats en l'Acord marc per a l'arrendament de dispositius d'impressió, digitalització i còpia, així com la seua gestió, per a l'Administració de la Generalitat, el seu sector públic instrumental i entitats adherides (exp. 1/20 CC) de les entitats vinculades a l'acord marc a les quals siga aplicable el límit establit en l'article 40 de la Llei 1/2015.  
  
  
València, 13 de maig de 2022  
  
La consellera secretaria,  
MÓNICA OLTRA JARQUE